pythainlp/thai-wiki-dataset-v3 huggingface dataset:
เดอะสเตจ (อัลบั้ม)

เดอะสเตจ (The Stage) เป็นสตูดิโออัลบั้มชุดที่เจ็ดของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ อัลบั้มนี้มีแนวคิดเกี่ยวกับปัญญาประดิษฐ์และการทำลายตนเองของสังคม ออกจำหน่ายเมื่อวันที่ 28 ตุลาคม พ.ศ. 2559 เดอะสเตจเป็นอัลบั้มแรกของอะเว็นจด์เซเวนโฟลด์ที่มีบรุกส์ แวกเกอร์แมนเป็นมือกลอง หลังจากการแยกวงของแอริน อิเลไฮ ในเดือนกรกฎาคม พ.ศ. 2558 และเป็นอัลบั้มแรกของวงที่ออกจำหน่ายผ่านค่ายเพลงแคปิตอลเรเคิดส์ อัลบั้มนี้มีความยาว 73 นาที 35 วินาที ซึ่งเป็นสตูดิโออัลบั้มที่ยาวที่สุดของวง ยาวกว่าอัลบั้ม ซิตีออฟอีวิล'' เพียงไม่ถึงหนึ่งนาที รวมถึงอัลบั้มนี้ยังมีเพลงที่ยาวสุดของวงชื่อเพลงว่า "เอ็กซิสต์" (Exist) ด้วยความยาว 15 นาที 41 วินาที
== รายชื่อเพลง ==
เพลงทั้งหมดประพันธ์โดยอะเว็นจด์เซเวนโฟลด์
== ชาร์ต ==
== อ้างอิง ==
อัลบั้มเพลงของอะเว็นจด์เซเวนโฟลด์
อัลบั้มเพลงในปี พ.ศ. 2559
อัลบั้มเพลงของค่ายแคปิตอลเรเคิดส์
การล้อมสถานเอกอัครราชทูตสาธารณรัฐโดมินิกันในกรุงโบโกตา พ.ศ. 2523

การล้อมสถานเอกอัครราชทูตสาธารณรัฐโดมินิกันในกรุงโบโกตา ประเทศโคลอมเบีย เริ่มขึ้นเมื่อช่วงเที่ยงของวันที่ 27 กุมภาพันธ์ ค.ศ. 1980 โดยกลุ่มสมาชิกขบวนการ 19 เมษายน (M-19) 17 คน นำโดยโรเซมเบิร์ก ปาบอน สวมชุดกีฬาพร้อมอาวุธครบมือบุกเข้าสถานเอกอัครราชทูตที่กำลังมีงานฉลองวันประกาศเอกราชของสาธารณรัฐโดมินิกัน ทำให้มีผู้บาดเจ็บ 5 คน ฝ่ายกองโจรเสียชีวิต 1 คน มีผู้ถูกจับเป็นตัวประกันเกือบ 60 คน รวมถึงเอกอัครสมณทูตและเอกอัครราชทูตจาก 14 ประเทศ (ออสเตรีย, บราซิล, คอสตาริกา, สาธารณรัฐโดมินิกัน, อียิปต์, เอลซัลวาดอร์, กัวเตมาลา, เฮติ, อิสราเอล, เม็กซิโก, สวิตเซอร์แลนด์, สหรัฐอเมริกา, อุรุกวัยและเวเนซุเอลา) และเจ้าหน้าที่ชาวโบลิเวีย, จาเมกา, ปารากวัย, เปรูและโคลอมเบีย
กลุ่มกองโจรเรียกร้องเงินจำนวน 50 ล้านดอลลาร์สหรัฐจากประเทศที่ตัวประกันถูกจับตัว รวมถึงให้ปล่อยตัวสมาชิกกองโจร 311 คน เจ้าหน้าที่โคลอมเบียเริ่มการเจรจาเมื่อกลุ่มกองโจรขู่จะฆ่าตัวประกัน วันที่ 28 กุมภาพันธ์ ตัวประกัน 18 คนรวมถึงเอกอัครราชทูตจากคอสตาริกาและสตรี 14 คนได้รับการปล่อยตัว ต่อมาวันที่ 29 กุมภาพันธ์ สตรีอีก 5 คนได้รับการปล่อยตัว การเจรจาต่อมาทำให้พ่อครัว 4 คนและบริกรได้รับการปล่อยตัวในวันที่ 2 มีนาคม
เอกอัครราชทูตจากออสเตรียได้รับการปล่อยตัวในวันที่ 7 มีนาคม เนื่องจากภรรยาของท่านอยู่ในโรงพยาบาล ในวันที่ 8 มีนาคม กลุ่มกองโจรยอมลดจำนวนนักโทษเหลือ 70 คนและลดจำนวนเงินลงเหลือ 10 ล้านดอลลาร์สหรัฐ ช่วงเช้าวันที่ 17 มีนาคม เอกอัครราชทูตจากอุรุกวัยลักลอบหนีออกมาได้สำเร็จ ในวันเดียวกัน ฟีเดล กัสโตร ประธานาธิบดีคิวบาในขณะนั้นเสนอให้กลุ่มกองโจรลี้ภัยในคิวบา ระหว่างวันที่ 30 มีนาคมถึง 19 เมษายน กลุ่มกองโจรยอมปล่อยตัวกงสุลคอสตาริกาและตัวประกันที่ไม่ใช่ทูตทั้งหมด พวกเขาเรียกร้องให้มีการเจรจากับผู้นำโคลอมเบียที่ประเทศปานามาแต่ได้รับการปฏิเสธ เช่นเดียวกับข้อเรียกร้องให้ปล่อยตัวนักโทษ แต่กลุ่มกองโจรได้รับเงินค่าไถ่ 2.5 ล้านดอลลาร์สหรัฐ
ในวันที่ 27 เมษายน เอกอัครราชทูตจากเวเนซุเอลา สาธารณรัฐโดมินิกัน อิสราเอลและอียิปต์และเจ้าหน้าที่ชาวโคลอมเบีย 2 คนได้รับการปล่อยตัว กลุ่มกองโจร 16 คนออกจากสถานเอกอัครราชทูตโดยมีตัวประกัน 12 คนแล้วขึ้นเครื่องบินไปที่กรุงฮาวานา ประเทศคิวบา ภายหลังตัวประกันทั้งหมดได้รับการปล่อยตัว
โรเซมเบิร์ก ปาบอน หนึ่งในหัวหน้ากลุ่ม M-19 กลับมาโคลอมเบียหลังรัฐบาลโคลอมเบียลงนามในสนธิสัญญาสันติภาพกับกลุ่ม M-19 ในเดือนมีนาคม ค.ศ. 1990 ภายหลังเขาเข้าสู่แวดวงการเมือง
== อ้างอิง ==
การล้อม
การจับตัวประกันในประเทศโคลอมเบีย
การก่อการร้ายในประเทศโคลอมเบีย
การก่อการร้ายใน พ.ศ. 2523
การบุกครองกรีเนดา

การรุกรานกรีเนดา (Invasion of Grenada, Invasión de Granada),เป็นการรุกรานนำโดยสหรัฐอเมริกาในปี   พ.ศ. 2526 ในแคริบเบียนกรีเนดามีประชากรประมาณ 91,000 อยู่ 160 กิโลเมตร (99 ไมล์) ทางตอนเหนือของเวเนซุเอลา ของสหรัฐฯสามารถชนะภายในไม่กี่สัปดาห์ รหัสปฏิบัติการคือเออเจินฟิวรี่ ( Operation Urgent Fury)
กรีเนดาได้รับเอกราชจากสหราชอาณาจักรในปี พ.ศ. 2517 ขบวนการฝ่ายซ้ายยึดอำนาจทำรัฐประหารในปี พ.ศ. 2522 ภายใต้ มอริซ บิชอป ได้ยกเลิกรัฐธรรมนูญและจับกุมนักโทษการเมือง ในปี พ.ศ. 2526 เกิดการต่อสู้แย่งชิงอำนาจภายในและเมื่อวันที่ 19 ตุลาคม ฝ่ายลัทธิสตาลินได้จับและประหารชีวิตบิชอป,Jacqueline Creft พร้อมกับสามรัฐมนตรีและสองผู้นำสหภาพแรงงาน ต่อมาประธานาธิบดีเรแกนในสหรัฐอเมริกาได้ตัดสินใจอย่างรวดเร็วที่จะเปิดการแทรกแซงทางทหาร การตัดสินใจที่จะแทรกแซงเนื่องจากมีนักศึกษาแพทย์ในสหรัฐฯอยู่บนเกาะ 600 คนซึ่งอาจจะซ้ำรอยวิกฤตการณ์ตัวประกันอิหร่าน
สหรัฐฯบุกเริ่มหกวันหลังจากการตายของบิชอปในเช้าวันที่ 25 ตุลาคม พ.ศ. 2526 กองทัพสหรัฐฯ 7,600 นาย ที่ประจำในจาไมก้าและสมาชิกของระบบรักษาความปลอดภัยระดับภูมิภาค (RSS) กรมทหารจู่โจมที่ 75 ได้ชนะการต้านทานของกรีเนดาในสนามบินทางตอนใต้สุดของเกาะ เฮลิคอปเตอร์ทางทะเลและสะเทินน้ำสะเทินบกได้เข้ายึดสนามบินทางตอนเหนือสุดของหลังจากนั้นไม่นาน รัฐบาลทหารของฮัดสัน ออสตินถูกปลดและถูกแทนที่โดยรัฐบาลได้รับการแต่งตั้ง Paul Scoon จนกว่าจะมีการเลือกตั้งในปี พ.ศ. 2527
การรุกรานที่ถูกวิพากษ์วิจารณ์จากหลายประเทศ รวมทั้งแคนาดา นายกรัฐมนตรีมาร์กาเรต แทตเชอร์ของสหราชอาณาจักร ไม่เห็นด้วยในแทรกแซง แต่ได้รับการสนับสนุนสาธารณชนในการแทรกแซงสมัชชาใหญ่แห่งสหประชาชาติเมื่อวันที่ 2 พฤศจิกายน พ.ศ. 2526 ด้วยคะแนนเสียง 108-9 ที่ถูกตราหน้าว่าเป็น "เห็นได้ชัดว่าเป็นการละเมิดกฎหมายระหว่างประเทศ" ตรงกันข้ามในสหรัฐอเมริกาประชาชนต่างยินดีทีรัฐบาลได้เข้าช่วยเหลือชาวสหรัฐฯที่อยู่บนเกาะรวมถึงประชาชนในกรีเนดา  สหรัฐอเมริกาได้รับรางวัลกว่า 5,000 เหรียญสำหรับคุณธรรมและความกล้าหาญ
วันเริ่มต้นการรุกรานอยู่ได้วันหยุดแห่งชาติในเกรนาดาเรียกว่าวันขอบคุณพระเจ้า ฉลองเป็นเพราะนักโทษการเมืองเป็นอิสระหลังจากการรุกรานและต่อมาได้รับการเลือกตั้งเข้ามาในสภา
== อ้างอิง ==
สงครามเย็น
พ.ศ. 2526
ปฏิบัติการที่เกี่ยวข้องกับหน่วยรบพิเศษของสหรัฐ
สงครามตัวแทน
การบุกครอง
การบุกครองโดยสหรัฐ
สงครามเกี่ยวข้องกับทวีปอเมริกาเหนือ
หน่วยจู่โจมกองทัพบกสหรัฐ
FATHERS

FATHERS (ฟาเธอร์ส) ภาพยนตร์ไทย โรแมนติก-ดราม่า ขนาดความยาว 96 นาที เข้าฉายในประเทศไทยเมื่อ วันที่ 26 พฤษภาคม 2559 ผลิตโดย บริษัท เลิฟติจูด โปรดักชั่น จำกัด อำนวยการสร้าง, เขียนบท และกำกับภาพยนตร์โดย พลัฏฐ์พล มิ่งพรพิชิต ได้รับกระแสตอบรับอย่างท่วมท้นกว่า 20 ประเทศ อาทิ
Hong Kong Lesbian and Gay Film Festival 2016, Hong Kong
Transition International Queer Minority Film Festival, Vienna, Austria
CinemAsia Film Festival 10th Edition, Amsterdam, Netherlands
Roze Filmdagen (the 20th Amsterdam LGBTQ Film Festival), Amsterdam, Netherlands
OUTFEST, Los Angeles, U.S.A.
Indignation, Singapore
Rainbow Reel, Tokyo, Japan
Vancouver Queer Film Festival, Vancouver, Canada
TWIST Seattle Queer Film Festival, Seattle, U.S.A.
Hamburg Queer Festival, Hamburg, Germany
QCinema, Philippines
TIQFF, Taiwan
Seoul Pride Film Festival, Seoul, South Korea
== นักแสดง ==
== รางวัล ==
ภาพยนตร์ไทย
Vincent Zhao

redirect เจ้า เหวินจั๋ว
ดาบมังกรหยก (ภาพยนตร์)

redirect ดาบมังกรหยก ตอน ประมุขพรรคมาร
เฮ็ลมูท ไวท์ลิง

พลเอกทหารปืนใหญ่ เฮ็ลมูท อ็อทโท ลูทวิช ไวท์ลิง (Helmuth Otto Ludwig Weidling) เป็นนายทหารเยอรมันระหว่างก่อนและหลังสงครามโลกครั้งที่สอง ต่อมาไวท์ลิงได้รับการแต่งตั้งเป็นผู้บัญชาการกองทัพในการป้องกันกรุงเบอร์ลินในพื้นที่การต่อสู้ในยุทธการเบอร์ลินใน ค.ศ. 1945 ต่อมาหลังจากอดอล์ฟ ฮิตเลอร์ได้กระทำอัตวินิบาตกรรมในฟือเรอร์บุงเคอร์ ไวท์ลิงตัดสินใจประกาศยอมจำนนต่อกองทัพแดงแห่งสหภาพโซเวียต ทำให้เป็นอันสิ้นสุดสงครามโลกครั้งที่สองในทวีปยุโรป
หลังสงคราม ไวท์ลิงถูกจับกุมและกลายเป็นนักโทษสงครามของโซเวียต เขาถูกส่งตัวไปยังกรุงมอสโก  ศาลทหารโซเวียตได้ตัดสินให้จำคุก 25 ปีให้ข้อหาก่ออาชญากรรมสงครามในดินแดนสหภาพโซเวียต ต่อมาเขาได้เสียชีวิตในค่ายกักกันเชลยศึกชาวเยอรมันในเมืองวลาดีมีร์ภายใต้การควบคุมของหน่วยเคจีบีด้วยสภาวะหัวใจล้มเหลว เมื่อวันที่ 17 พฤศจิกายน ค.ศ. 1955
== อ้างอิง ==
Beevor, Antony (2002). Berlin: The Downfall 1945. Viking-Penguin Books. ISBN 978-0-670-03041-5.
Berger, Florian (1999). Mit Eichenlaub und Schwertern. Die höchstdekorierten Soldaten des Zweiten Weltkrieges [With Oak Leaves and Swords. The Highest Decorated Soldiers of the Second World War] (in German). Vienna, Austria: Selbstverlag Florian Berger. ISBN 978-3-9501307-0-6.
Dollinger, Hans (1997). The Decline and Fall of Nazi Germany and Imperial Japan. Library of Congress Catalogue Card Number 67-27047. ISBN 978-0-7537-0009-9.
Fellgiebel, Walther-Peer (2000). Die Träger des Ritterkreuzes des Eisernen Kreuzes 1939–1945 — Die Inhaber der höchsten Auszeichnung des Zweiten Weltkrieges aller Wehrmachtteile [The Bearers of the Knight's Cross of the Iron Cross 1939–1945 — The Owners of the Highest Award of the Second World War of all Wehrmacht Branches] (in German). Friedburg, Germany: Podzun-Pallas. ISBN 978-3-7909-0284-6.
บุคคลที่เกิดในปี พ.ศ. 2434
บุคคลที่เสียชีวิตในปี พ.ศ. 2498
ทหารชาวเยอรมันในสงครามโลกครั้งที่หนึ่ง
ทหารชาวเยอรมันในสงครามโลกครั้งที่สอง
เชลยศึกสงครามโลกครั้งที่สองชาวเยอรมันที่ถูกจับโดยสหภาพโซเวียต
ยุทธการที่เบอร์ลิน
บุคคลจากรัฐซัคเซิน-อันฮัลท์
กองทัพตุรกี

กองทัพตุรกี (TAF; Türk Silahlı Kuvvetleri, TSK) เป็นกองทัพของสาธารณรัฐตุรกี อยู่ภายใต้การบริหารจัดการของกระทรวงกลาโหมแห่งชาติ ผู้บัญชาการทหารสูงสุดของกองทัพคือประธานาธิบดี ประกอบด้วยกองทัพบก, กองทัพเรือ และกองทัพอากาศ
== อ้างอิง ==
=== เชิงอรรถ ===
=== บรรณานุกรม ===
== แหล่งข้อมูลอื่น ==
Bosphorus Naval News (turkishnavy.net)
 
ประเทศตุรกี
ตุรกี
ตุรกี
ตุรกี
จักรพรรดินากามิกาโดะ

จักรพรรดินากามิกาโดะ  จักรพรรดิองค์ที่ 114 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 1710 – 1735
ในปี โฮเอะ ที่ 5 ตรงกับ ค.ศ. 1708 จักรพรรดิฮิงาชิยามะได้โปรดให้จัดพิธีสถาปนาเจ้าชายโยชิฮิโตะพระราชโอรสองค์ที่ 5 ขึ้นเป็นรัชทายาทและผู้สืบราชบัลลังก์หลังจากนั้นไม่นานจักรพรรดิฮิงาชิยามะได้ประกาศสละราชบัลลังก์ให้กับเจ้าชายโยชิฮิโตะขึ้นสืบราชบัลลังก์เป็นจักรพรรดินากามิกาโดะ เมื่อวันที่ 21 เดือน 6 ปี โฮเอะ ที่ 6 ตรงกับวันที่ 27 กรกฎาคม ค.ศ. 1709 โดยได้มีการจัดพิธีราชาภิเษกขึ้นที่ พระราชวังหลวงเกียวโต เมื่อวันที่ 11 เดือน 11 ปี โฮเอะ ที่ 7 ตรงกับวันที่ 30 ธันวาคม ค.ศ. 1710
ในรัชสมัยของพระองค์ถือว่าความสัมพันธ์ระหว่างราชสำนักกับรัฐบาลโชกุนยังคงราบรื่นถึงขั้นองค์จักรพรรดิได้ยกเจ้าหญิงยาโซะพระธิดาในจักรพรรดิเรเง็ง จักรพรรดิองค์ที่ 112 ผู้เป็นพระปิตุจฉา (อา) ในจักรพรรดินากามิกาโดะให้สมรสกับโทกูงาวะ อิเอสึงุ โชกุนคนที่ 7 แต่งานพิธีต้องถูกยกเลิกเนื่องจากการอสัญกรรมอย่างกะทันหันของโชกุนที่เอโดะ
จักรพรรดินากามิกาโดะได้สละราชบัลลังก์ให้กับเจ้าชายอากิฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิซากูรามาจิ เมื่อวันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 หลังจากครองสิริราชสมบัติได้ 25 ปีโดยพระองค์ยังคงกุมพระราชอำนาจเหนือพระราชโอรสเช่นเดียวกับพระอัยกาและพระราชบิดาในฐานะไดโจเท็นโน (มหาจักรพรรดิ) แต่หลังจากนั้นอีกเพียง 2 ปีอดีตจักรพรรดินากามิกาโดะก็เสด็จสวรรคตเมื่อวันที่ 11 เดือน 4 ปี เก็นบุง ที่ 2 ตรงกับวันที่ 10 พฤษภาคม ค.ศ. 1737 ขณะมีพระชนมายุเพียง 35 พรรษาโดยได้มีการฝังพระบรมศพที่พระราชสุสาน สึกิ โนะ วะ โนะ มิซะซะงิ เมื่อวันที่ 8 เดือน 5 ปี เก็นบุง ที่ 2 ตรงกับวันที่ 6 มิถุนายน ค.ศ. 1737
== แผนผัง ==
จักรพรรดิญี่ปุ่น
บุคคลในยุคเอะโดะ
โคไตชิ
จักรพรรดิญี่ปุ่นผู้ทรงสละราชสมบัติ
กองทัพราชอาณาจักรแอลเบเนีย

กองทัพราชอาณาจักรแอลเบเนีย (Forcat e Armatosura të Mbretëria Shqiptare) คือกองทัพของราชอาณาจักรแอลเบเนียตั้งแต่ ค.ศ. 1928 จนถึง ค.ศ. 1939 ภายใต้การบริหารจัดการของกระทรวงกลาโหม มีผู้บัญชาการทหารสูงสุดของกองทัพคือพระเจ้าซ็อกที่ 1 ในฐานะจอมทัพ มีรัฐมนตรีกลาโหมคือเซมาล อะรานิตาซี และกุสตาฟ ฟอน ไมดารซ์ เป็นเสนาธิการกองทัพ ซึ่งอาวุธยุทธภัณฑ์ส่วนใหญ่ในช่วง ค.ศ. 1936 - 1939 ได้รับการสนับสนุนจากกองทัพบกราชอาณาจักรอิตาลี
== อ้างอิง ==
== แหล่งข้อมูลอื่น ==
อ
ราชอาณาจักรแอลเบเนีย
กองทัพแอลเบเนีย
แอลเบเนีย
แอลเบเนีย
บ
Always กอด คือสัญญา หัวใจ ฝากมาชั่วนิรันดร์

Always "กอด" คือสัญญา "หัวใจ" ฝากมาชั่วนิรันดร์ (Always; ; ความหมาย: "คุณเท่านั้น") ภาพยนตร์เกาหลีประเภทรัก-ดรามา, โรแมนติก ในปี ค.ศ. 2011 นำแสดงโดย ฮัน ฮโย-จู และโซ จี-ซ็อบ กำกับโดย ซอง อิล-กอน
==เนื้อเรื่อง==
ชอล-มิน (โซ จี-ซ็อบ) อดีตนักมวยผู้เจนสังเวียนอายุ 30 ได้หันหลังให้กับการชกมวย โดยตอนกลางวันทำงานเป็นคนส่งน้ำตามบริษัททั่วไป และกลางคืนเป็น รปภ.ให้กับบริษัทแห่งหนึ่ง ชอล-มินใช้ชีวิตตามลำพังโดยพยายามจะลบลืมอดีตที่เคยทำผิดพลาดมาทำให้ตัวเองต้องติดคุกนาน 4 ปี จนกระทั่งคืนหนึ่ง เขาได้พบกับ จอง-ฮวา (ฮัน ฮโยจู) หญิงสาวตาบอดที่ทำงานอยู่ที่บริษัทแห่งนั้น จอง-ฮวาเข้าใจผิดคิดว่าเขาเป็น รปภ.คนเก่าที่เธอมักมานั่งดูละครโทรทัศน์ด้วยกันทุกคืน จอง-ฮวาแม้จะตาบอด แต่เธอก็เป็นคนร่าเริง คุยเก่ง มองโลกในแง่ดี ตรงข้ามกับชอล-มิน ที่เงียบขรึม พูดน้อย แม้เธอพยายามจะถามเขาเกี่ยวกับเรื่องของตัวเขา แต่เขาก็พยายามที่จะไม่พูด และบอกเพียงว่าเขาชื่อ ชาร์ล ทั้งคู่ได้รู้จักและพัฒนาความสัมพันธ์เรื่อยมา ชอล-มินรู้ว่าเธอก็อยู่ตามลำพัง และถูกลวนลามจากเจ้านายหัวงู เขาได้ช่วยเธอและได้ให้สัญญากับเธอว่าจะปกป้องเธอ  วันหนึ่ง ชอล-มิน รู้ว่าเพราะเขาเป็นต้นเหตุที่ทำให้จอง-ฮวา ต้องตาบอด จากอาชีพเดิมของเขาที่รับจ้างทวงหนี้ นั่นทำให้เธอประสบกับอุบัติเหตุทางรถยนต์ เธอต้องสูญเสียการมองเห็นและทั้งพ่อและแม่เสียชีวิต ชอล-มิน รู้สึกเสียใจ จึงตัดสินใจหวนคืนสู่เวทีมวยอีกครั้ง โดยคราวนี้เขาตัดสินใจที่จะชกมวยเถื่อนที่ประเทศไทย เพื่อต้องการเงินจำนวนมากมารักษาดวงตาของจอง-ฮวา ก่อนที่จะบอดถาวรในที่สุด ก่อนไป เขาไปส่งเธอถึงหน้าห้องผ่าตัดและให้สัญญากับเธอว่าจะรอเธออยู่ที่ตรงนี้ แต่เมื่อการผ่าตัดลุล่วงแล้ว จอง-ฮวาออกมาก็ไม่พบเขา
ที่ประเทศไทย แม้ชอล-มิน สามารถเอาชนะคู่ต่อสู้ฝีมือร้ายกาจมาได้ แต่ก็ทำให้มาเฟียรายใหญ่สูญเสียเงินพนันจำนวนมาก จึงสั่งให้ทำร้ายเขาจนกระทั่งขาพิการ ส่วนจอง-ฮวา พยายามจะตามหาชอล-มิน ก็ไม่สำเร็จ เพราะเธอไม่ได้เกี่ยวดองอะไรกับเขา และแม้แต่ชื่อจริงของเขาเธอก็ไม่เคยรู้ ผ่านไป 2 ปี จอง-ฮวา ที่ตามองเห็นแล้วก็ยังคงระลึกถึงชอล-มิน อยู่ เธอกลายเป็นนักปั้นเครื่องปั้นดินเผาฝีมือดี และเป็นจิตอาสานวดใหักับผู้ป่วยที่ฟื้นฟูร่างกายในสถานพยาบาลที่ชอล-มิน เคยอยู่มาก่อน ที่สุดเธอก็ได้เจอเขาที่นั่น แม้เธอจะไม่เคยเห็นหน้าเขาก็ตาม และชอล-มิน ก็พยายามที่ไม่พูดออกมา แต่เธอก็เอะใจ
==การสร้างและการออกฉาย==
Always เป็นทั้งผลงานกำกับและเขียนบทของ ซอง อิล-กอน โดยได้รับแรงบันดาลใจจากบทละครที่เกี่ยวกับเด็กสาวตาบอดที่นั่งดูละครโทรทัศน์ด้วยกันกับชายที่ทำงานที่ลานจอดรถ โดยใช้เวลาพัฒนาบทนานถึง 1 ปี โดยกล่าวว่าเป็นเรื่องราวสำหรับคนหนุ่มสาวที่ไร้ซึ่งความหวัง และขาดความรักที่ใช้ชีวิตอยู่ในกรุงโซลในยุคปัจจุบัน และได้นักแสดงที่มีชื่อเสียงของเกาหลีใต้มารับบทนำ คือ ฮัน ฮโย-จู และโซ จี-ซ็อบ โดยเฉพาะโซ จี-ช็อบ ที่ได้ทุ่มเทด้วยการฟิตร่างกายและฝึกซ้อมมวยอย่างจริงจังก่อนการถ่ายทำนานหลายเดือน
ภาพยนตร์ออกฉายรอบปฐมทัศน์ในงานเทศกาลภาพยนตร์นานาชาติปูซาน 2011 และมียอดผู้ชมทั่วประเทศ  1,027,614 คน  และยังมีการนำไปสร้างใหม่เป็นภาพยนตร์อินเดีย ในภาษากันนาดา ในชื่อ Boxer ในปี ค.ศ. 2015 และภาษาฮินดีในปี ค.ศ. 2016 ในชื่อ Do Lafzon Ki Kahani
==อ้างอิง==
==แหล่งข้อมูลอื่น==
เว็บไซต์ภาพยนตร์อย่างเป็นทางการ  
ภาพยนตร์เกาหลี
ภาพยนตร์รัก
ภาพยนตร์ชีวิต
ภาพยนตร์ที่ออกฉายในปี พ.ศ. 2555
ภาพยนตร์ที่มีฉากในประเทศไทย
ภาพยนตร์ที่ถ่ายทำในกรุงเทพมหานคร
บ่อเต็น

บ่อเต็น (ບໍ່ເຕັນ; 磨丁) หรือ บ่อเตน (ບໍ່ເຕນ) เป็นหมู่บ้านแห่งหนึ่งในเขตปกครองของเมืองหลวงน้ำทา แขวงหลวงน้ำทา ประเทศลาว อยู่ฝั่งตรงข้ามกับบ่อหาน มณฑลยูนนาน ประเทศจีน ประชากรส่วนใหญ่ในบ่อเต็นใช้ภาษาจีนมาตรฐานเป็นภาษาในการสื่อสาร
อดีตบ่อเต็นและใกล้เคียงเป็นแหล่งต้มเกลือสินเธาว์มาแต่โบราณ เพราะมีชั้นหินเกลือใต้ดินที่มีความหนาแน่นของความเค็มสูง เอกสารราชวงศ์ถังระบุว่าพื้นที่แถบนี้เป็นแหล่งเกลือร้อยบ่อ กระทั่ง พ.ศ. 2437 ฝรั่งเศสเข้าควบคุมการค้าเกลือในย่านนี้ ภายหลังการค้าเกลือโรยรา และเพิ่งได้รับการฟื้นฟูใหม่เมื่อไม่นานมานี้
ในปี พ.ศ. 2545 มีการก่อสร้างกาสิโนและโรงแรมขนาดใหญ่หลายแห่งในบ่อเต็น ซึ่งผู้ใช้บริการส่วนใหญ่เป็นชาวจีนที่ข้ามฝั่งมาเล่นการพนัน เพราะเป็นเรื่องที่ผิดกฎหมายในจีน ครั้นในปี พ.ศ. 2554 รัฐบาลจีนได้กดดันให้ลาวปิดตัวกาสิโนลง ตามรายงานข่าวให้ข้อมูลว่านักพนันชาวจีนไม่สามารถชำระหนี้สินได้ ทรัพย์สินต่าง ๆ จึงถูกยึด บ้างถูกกักขัง ทำร้าย และฆาตกรรม หลังจากนั้นเป็นต้นมากาสิโนและโรงแรมเกือบทั้งหมดจึงปิดตัวลง
ต่อมาประเทศจีนและได้มีโครงการก่อสร้างเขตเศรษฐกิจบ้านบ่อหาน-บ่อเต็น (ເຂດເສດຖະກິດ ບໍ່ຫານ-ບໍ່ເຕັນ) บนพื้นที่ 20 ตารางกิโลเมตร ก็เพื่อพัฒนาให้บ่อเต็นเป็นเมืองที่ทันสมัย แบ่งเป็นย่านการค้า ศูนย์แปรรูปสินค้าเพื่อการส่งออก เขตท่องเที่ยว และสนามกอล์ฟ โดยบ่อเต็นจะมีคณะบริหารงานอิสระภายใต้การดูแลของรัฐบาลกลางของลาว นอกจากนี้ยังมีการก่อสร้างสถานีรถไฟและเส้นทางรถไฟผ่านบ้านบ่อเต็น เพื่อเชื่อมต่อเมืองคุนหมิงของประเทศจีนกับเวียงจันทน์ เมืองหลวงของลาว เพื่อประโยชน์เชิงพาณิชย์
== อ้างอิง ==
== แหล่งข้อมูลอื่น ==
สถานที่ที่มีประชากรในแขวงหลวงน้ำทา
ซอลอเลอเวอ

ซอลอเลอเวอ (Zalalövő) เป็นเมืองทางตะวันตกของประเทศฮังการี อยู่ในเขตเทศมณฑลซอลอ ในปี ค.ศ. 2004 มีประชากร 3,228 คน และมีเนื้อที่ 52.64 ตารางกิโลเมตร ซึ่งประชากรส่วนใหญ่ของเมืองมักจะนับถือคาทอลิก โดยคิดเป็นร้อยละ 90 ของประชากรทั้งหมด
== เมืองพี่น้องและเมืองแฝด ==
โอเบอร์ไอช์, ออสเตรีย
กีเบด, โรมาเนีย
ซาวิญญาโนซุลปานาโร, อิตาลี
== แหล่งข้อมูลอื่น ==
Street map  
เมืองในประเทศฮังการี
เวป (เทศมณฑลว็อช)

เวป (Vép) เป็นเมืองทางตะวันตกของประเทศฮังการี อยู่ในเขตเทศมณฑลว็อช ในปี ค.ศ. 2004 มีประชากร 3,591 คน และมีเนื้อที่ 32.89 ตารางกิโลเมตร ซึ่งประชากรส่วนใหญ่ของเมืองมักจะนับถือศาสนาคริสต์ โดยคิดเป็นร้อยละ 90 ของประชากรทั้งหมด
== แหล่งข้อมูลอื่น ==
Street map  
เมืองในประเทศฮังการี
จักรพรรดิซากูรามาจิ

จักรพรรดิซากูรามาจิ  จักรพรรดิองค์ที่ 115 แห่งราชวงศ์ญี่ปุ่น อ้างอิงจากการสืบราชสันตติวงศ์ตามประเพณี พระนามเมื่อแรกประสูติของจักรพรรดิซากูรามาจิคือ เทรูฮิโตะ ก่อนพระองค์ขึ้นสืบราชบัลลังก์กลายเป็นจักรพรรดิในปี ค.ศ. 1735 รัชสมัยคงอยู่จนถึงปี ค.ศ. 1747 พร้อมกับการ สละราชบัลลังก์ ของพระองค์ เช่นเดียวกับจักรพรรดิองค์ก่อน ๆ ในสมัยเอโดะ รัฐบาลโชกุนโทกูงาวะมีอำนาจทั่วญี่ปุ่น
ในเดือน 6 ปี เคียวโฮ ที่ 13 ตรงกับวันที่ 17 กรกฎาคม ค.ศ. 1728 เจ้าชายอากิฮิโตะขณะพระชนมายุเพียง 8 พรรษาได้รับการสถาปนาจาก จักรพรรดินากามิกาโดะ จักรพรรดิองค์ที่ 114 พระราชบิดาให้เป็นรัชทายาทและผู้สืบราชบัลลังก์
วันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 จักรพรรดินากามิกาโดะได้สละราชบัลลังก์ให้กับเจ้าชายอากิฮิโตะพระชนมายุเพียง 15 พรรษาขึ้นสืบราชบัลลังก์เป็น จักรพรรดิซากูรามาจิ และหลังจากไม่นานได้มีการประกอบพิธีราชาภิเษกจักรพรรดิซากูรามาจิที่ พระราชวังหลวงเคียวโตะ
จากนั้นในวันที่ 16 เดือน 7 ปี เก็นบุง ที่ 5 ตรงกับวันที่ 8 สิงหาคม ค.ศ. 1740 ตรงกับปีที่ 5 ในรัชสมัยได้เกิดมหาอุทกภัยใน นครหลวงเคียวโตะ ส่งผลให้ สะพานซังโจ ซึ่งเป็นสะพานโบราณได้ถูกทำลายไปในมหาอุทกภัยครั้งนี้
ต่อมาในวันที่ 2 เดือน 5 ปี เอ็งเคียว ที่ 4 ตรงกับวันที่ 9 มิถุนายน ค.ศ. 1747 จักรพรรดิซากูรามาจิได้สละราชบัลลังก์ให้กับเจ้าชายโทโอฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิโมโมโซโนะ โดยในเดือน 3 ปี เอ็งเคียว ที่ 4 ตรงกับวันที่ 25 เมษายน ปีเดียวกันจักรพรรดิซากูรามาจิได้สถาปนาเจ้าชายโทโอฮิโตะขึ้นเป็นรัชทายาทและผู้สืบราชบัลลังก์
จักรพรรดิซากูรามาจิเสด็จสวรรคตเมื่อวันที่ 23 เดือน 4 ปี คันเอ็ง ที่ 3 ตรงกับวันที่ 28 พฤษภาคม ค.ศ. 1750 ขณะพระชนมายุเพียง 30 พรรษา
== อ้างอิง ==
จักรพรรดิญี่ปุ่น
บุคคลในยุคเอโดะ
โคไตชิ
จักรพรรดิญี่ปุ่นผู้ทรงสละราชสมบัติ
ฟริทซ์ แกร์ลิช

คาร์ล อัลแบร์ท ฟริทซ์ (มิชชาเอล) แกร์ลิช (Carl Albert Fritz (Michael) Gerlich; 15 กุมภาพันธ์ 1883 – 30 มิถุนายน 1934) เป็นนักข่าวและนักประวัติศาสตร์ชาวเยอรมัน เป็นผู้ก่อตั้งหนังสือพิมพ์ต่อต้านอดอล์ฟ ฮิตเลอร์ และพรรคนาซี ฟริทซ์นั้นมองเห็นความชั่วร้ายของอุดมการณ์ของฮิตเลอร์และพรรคนาซีจึงได้เขียนหนังสือพิมพ์โจมตีฮิตเลอร์และพรรคนาซีตลอดมา หลังจากฮิตเลอร์และพรรคนาซีมีอำนาจมากขึ้นในเยอรมนี เขาถูกจับกุมและส่งไปที่ค่ายกักกันดัคเคา และถูกฆ่าตายที่นั่นในระหว่างเหตุการณ์คืนมีดยาว เมื่อวันที่ 30 มิถุนายน ค.ศ.1934
บุคคลที่เกิดในปี พ.ศ. 2426
บุคคลที่เสียชีวิตในปี พ.ศ. 2477
นักเคลื่อนไหวชาวเยอรมัน
ผู้ถูกประหารชีวิตที่ค่ายกักกันนาซี
นักข่าวชาวเยอรมัน
บุคคลจากชแชชิน
อุ้ยเสี่ยวป้อ จอมยุทธเย้ยยุทธจักร

อุ้ยเสี่ยวป้อ จอมยุทธเย้ยยุทธจักร หรือในปัจจุบันคือ อุ้ยเสี่ยวป้อ ภาค 1 (Royal Tramp) เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย เรื่องราวที่ว่าด้วยอุ้ยเสี่ยวป้อ ภาคต่อไปของภาพยนตร์เรื่องนี้คือ อุ้ยเสี่ยวป้อ จอมยุทธเย้ยยุทธจักร 2 ที่ออกฉายในปีเดียวกัน
==เนื้อเรื่อง==
อุ้ยเสี่ยวป้อ มีนิสัย กะล่อน ฉลาดเฉลียว รู้จักเอาตัวรอด จนวันหนึ่งเขาได้ช่วยชีวิตประมุขพรรคฟ้าดินไว้ได้ เฉินจิ้นหนานจึงได้รับเขาเป็นศิษย์และกลายเป็นหัวหน้าพรรคฟ้าดิน จนถูกส่งตัวเข้าไปในวังหลวงเพื่อสังหาร คังซีฮ่องเต้ แต่กับเกิดเหตุการณ์พลิกผัน ทำให้เขากลายเป็นสหายของคังซีฮ่องเต้ ไปโดยไม่รู้ตัว
==นักแสดง==
โจว ซิงฉือ รับบท อุ้ยเสี่ยวป้อ
จางเหมี่ยน รับบท หลงเอ๋อ/ไทเฮา
อู๋ ม่งต๊ะ รับบท ขันทีไห่ต้าฟู่
หลิน ชิงเสีย รับบท ซูเฉวียน/ประมุขพรรคมังกรทอง
ซิว ซู่เจิน รับบท องค์หญิงเจี้ยนหนิง
หลิว ซงเหริน รับบท ประมุขเฉินจิ้นหนาน
นาตาลิส ชาน รับบท ตั่วหลง
หยวน เจี๊ยอิน รับบท คู่แฝดซวงเอ๋อ
วีเวียน ชาน รับบท คู่แฝดซวงเอ๋อ
เวิน เจ้าหลุน รับบท คังซีฮ่องเต้
เอลวิส ซู รับบท ขุนพลเอ๋าไป้
==อ้างอิง==
==แหล่งข้อมูลอื่น==
Royal Tramp at Hong Kong Cinemagic
สตีเฟ่น ดอร์ฟฟ

redirect สตีเฟน ดอร์ฟ
เกลี เราบัล

อังเกอลา มาเรีย "เกลี" เราบัล (Angela Maria "Geli" Raubal) เป็นหลานสาวของลูกพี่ลูกน้องที่ร่วมฝ่ายบิดาของอดอล์ฟ ฮิตเลอร์ เกิดในเมืองลินทซ์, ออสเตรีย-ฮังการี. เธอเป็นลูกคนที่สองและลูกสาวคนโตของลีโอ เราบัล ซีเนียร์.กับพี่สาวร่วมบิดาของฮิตเลอร์ แองเจลา เราบัล. เธอได้อาศัยและอยู่ภายใต้การดูแลของลุงของเธอ(ฮิตเลอร์)เมื่อปี 1925 ฮิตเลอร์หลงรักเธอมากจนถึงขนาดประกาศว่า เธอคือรักแรกของเขา ต่อมาเธอเสียชีวิตเมือวันที่ 18 กันยายน 1931 โดยถูกระบุว่า เธอฆ่าตัวตาย สาเหตุนั้นมาจากได้รับความกดดันจากการดูแลคุมเข้มงวดของฮิตเลอร์มากเกินไป แต่ทว่าก็มีบางหลายคนไม่เชื่อว่าเธอฆ่าตัวตายแต่กลับถูกฆ่าตายโดยฮิตเลอร์เพราะเชื่อว่าฮิตเลอร์กับเกลีมีความสัมพันธ์ทางเพศแบบรุนแรง(ซาดิสม์และมาโซคิสม์) ฮิตเลอร์รู้สึกว่าจะควบคุมเกลีไม่ได้และเธอจะแฉความลับไปให้สาธารณชนรับรู้ นอกจากนั้นยังเชื่อว่าเธอไปมีความสัมพันธ์กับชาวยิว ฮิตเลอร์รับรู้และโกรธจัดมากจนถึงกับสั่งพวกเอสเอสให้ฆ่าเธอแต่กลับไม่ได้ปรากฏแก่ความจริงใด ต่อมาศพของเธอถูกฝังไปที่สุสานกลางในเมืองกรุงเวียนนา ประเทศออสเตรีย
การตายของเกลีนั้นทำให้ฮิตเลอร์โศกเศร้าเสียใจเป็นเวลาหลายวัน ห้องนอนของเธอที่แบร์กฮอฟ บ้านพักตากอากาศส่วนตัวในรัฐบาวาเรียถูกให้คงสภาพเอาโดยห้ามเปลี่ยนแปลงใดๆ ฮิตเลอร์ได้แขวนภาพวาดของเธอในห้องส่วนตัวและที่สถานทูตเยอรมนีในกรุงเบอร์ลิน
== อ้างอิง ==
== บรรณานุกรม ==
=== อ่านเพิ่ม ===
== แหล่งข้อมูลอื่น ==
บุคคลที่เกิดในปี พ.ศ. 2451
บุคคลที่เสียชีวิตในปี พ.ศ. 2474
ชาวออสเตรีย-ฮังการี
ครอบครัวฮิตเลอร์
บุคคลจากลินทซ์
หลี่หง

องค์ชายหลี่หง (李弘, ค.ศ. 652-25 พฤษภาคม ค.ศ. 675) หรือ พระนามทางการหลังสิ้นพระชนม์ จักรพรรดิเซี่ยวจิง (孝敬皇帝) ประสูติเมื่อ ค.ศ. 652 เป็นพระราชโอรสองค์ที่ 5 ของจักรพรรดิถังเกาจง และ จักรพรรดินีอู่ ทรงได้รับการสถาปนาเป็นองค์รัชทายาทเมื่อ ค.ศ. 656 ขณะมีพระชนมายุเพียง 4 พรรษา องค์ชายหลี่หงทรงมีพระปรีชาสามารถทั้งด้านการทหารและการปกครองแต่พระพลานามัยไม่ค่อยแข็งแรงตั้งแต่ทรงพระเยาว์
องค์ชายหลี่หง สิ้นพระชนม์กะทันหันเมื่อวันที่ 25 พฤษภาคม ค.ศ. 675 ขณะมีพระชนมายุเพียง 23 พรรษาซึ่งบางหลักฐานกล่าวว่าหลี่หงถูกปลงพระชนม์ด้วยการวางยาตามพระบัญชาของจักรพรรดินีอู่(พระราชมารดา)
บุคคลในยุคราชวงศ์ถัง
เบส (สุนัข)

เบส หรือ อีเบส เป็นสุนัขทรงเลี้ยงในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ปรากฏในพระราชหัตถเลขา แต่จากที่พระองค์มีพระราชกรณียกิจจำนวนมากและไม่มีเวลาให้กับสุนัขนี้ พระองค์จึงพระราชทานให้พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ
== ประวัติ ==
เบส หรือ อีเบส เป็นสุนัขพันธุ์เทร์เรีย (Terrier) เพศเมีย มีขนสีขาวสะอาด เป็นหนึ่งในสุนัขทรงเลี้ยงเท่าที่ปรากฏนามในพระบาทสมเด็จพระจุลจอมเกล้าเจ้าอยู่หัว  แต่สุนัขนี้มีความฉลาดเฉลียว พระบาทสมเด็จพระจุลจอมเกล้าเจ้าอยู่หัวมีพระราชหัตถเลขาแด่พระเจ้าบรมวงศ์เธอ กรมหลวงทิพยรัตนกิริฎกุลินี พระราชขนิษฐา ให้ทรงทราบเกี่ยวกับสุนัขนี้ ความว่า "...รับรองว่าอีเบสนี้ฉลาดเป็นแน่ เดี๋ยวนี้รู้ภาษากว่าอ้ายปรินซ์ [สุนัขทรงเลี้ยงเพศผู้] เสียแล้ว ทั้งอ่อนกว่า..."
แต่เบสมีข้อเสียคือดีใจอย่างตื่นตูมเมื่อได้พบกับเจ้าของ ซึ่งในขณะนั้นพระบาทสมเด็จพระจุลจอมเกล้าเจ้าอยู่หัวยังทรงเลี้ยงอยู่ ทรงกล่าวว่า "...เวลาฉันตื่นนอน ต้องให้คนยึดไว้เสียให้แน่นจนความดีใจนั้นซาแล้วจึงปล่อย" และ "...เวลาไปไหนกลับมาเร่งรวังตัว อาจจะโผนขึ้นถึงหน้าอกนอนหงายทั้วยืนด้วยความคิดถึง แลกระโดดขึ้นกระโดดลงบนตักตะกุยตะกายจนเลือดออก" และทรงกล่าวสรุปว่าเบสเป็นสุนัขที่ "...สันดานยินดีแรง..." แม้จะซุกซนและมีแรงเยอะ โดยทรงกล่าวว่า "...เพราะตีนมันตีนเดียวถีบอ้ายปรินซ์นอนหงาย" แต่พระองค์ยืนยันว่าเบสไม่ดุ และกินค่อนข้างจุเสียด้วย
แม้พระบาทสมเด็จพระจุลจอมเกล้าเจ้าอยู่หัวจะทรงมีพระเมตตาต่อเบส และเบสก็จะแสดงความจงรักภักดีต่อพระองค์มากก็ตาม แต่ก็ทรงตระหนักว่าเบสเป็นสุนัขที่ชอบอยู่ใกล้ชิดกับเจ้าของตลอดเวลา แต่ด้วยมีพระราชกิจต่าง ๆ ทำให้พระองค์ไม่สามารถมีเวลาให้แก่เบสได้ รวมทั้งนิสัยของเบสที่มักจะเห่าเสียงดัง จึงพระราชทานเบสแก่พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ พระองค์อนุญาตให้กรมหลวงทิพยรัตนกิริฎกุลินีเฆี่ยนตีเบสได้หากสร้างความเดือดร้อนวุ่นวาย แต่ทรงกำชับว่าเบสควรผสมพันธุ์กับปรินซ์ สุนัขทรงเลี้ยงเพศผู้ที่มีสีขาวเช่นเดียวกัน และไม่ทรงต้องการให้เบสไปผสมพันธุ์กับสุนัขอื่น พระองค์กล่าวว่า "...ที่หวงเช่นนี้เพราะหมาที่ขาวบริสุทธิ์เป็นแก้วแท้มีอ้ายปรินซ์กับอีเบส 2 ตัวเท่านั้น ที่มาใหม่ก็ไม่ขาวเหมือน..."
== อ้างอิง ==
ศันสนีย์ วีระศิลป์ชัย. "รัชกาลที่ 5 กับสุนัขทรงเลี้ยง". ศิลปวัฒนธรรม. 36 : 5 สิงหาคม 2558, หน้า 21-23
สุนัขทรงเลี้ยง
สัตว์ในการเมือง
รัชกาลที่ 5
การเปรียบเทียบยศทหารเกาหลี

ตารางข้างล่างต่อไปนี้คือข้อมูลการเปรียบเทียบยศทหารเกาหลี ในยุคสมัยต่าง
== ยศทหารกิตติมศักดิ์ ==
ยศเหล่านี้เป็นยศพิเศษ จึงไม่นำมาพิจารณาเป็นยศหลัก
== ชั้นสัญญาบัตร ==
=== กองทัพบก ===
=== กองทัพเรือ ===
=== กองทัพอากาศ ===
=== ตำรวจ ===
== ชั้นประทวน ==
=== กองทัพบก ===
จ่าสิบเอกพิเศษ
원사
วอนซา
จ่าสิบเอก
상사
ซังซัง
จ่าสิบโท
중 사
จุงซา
จ่าสิบตรี
하사
ฮาซา
สิบเอก
병장
พยองจัง
สิบโท
상등병
ซังดึงพยอง
สิบตรี
일등병
อิลดึงบยอง
พลทหาร
이등병
อีดึงบยอง
=== กองทัพเรือ ===
=== กองทัพอากาศ ===
=== ตำรวจ ===
== ดูเพิ่ม ==
การเปรียบเทียบยศทหาร
การเปรียบเทียบยศทหารในทวีปเอเชีย
== เชิงอรรถ ==
==อ้างอิง==
 
 
เกาหลี
การเปรียบเทียบยศทหาร
군사 계급#나라별 군인 계급 도표